01.07.2021

**Сыктывкарса аэропорт восьтӧ войтыркостса выльмӧдӧм терминал**

Казьтыштам, мый сора тӧлысь 3 лунсянь бара заводитӧны лэбавны самолётъяс веськыда Турцияӧ, Тунисӧ, Египетӧ. Аэропортлӧн войтыркостса выльмӧдӧм терминал виччысьӧ медводдза пассажиръясӧс.

Капитальнӧя дзоньталӧмыс сетас позянлун лӧсьӧдны бур условиеяс войтырлы авиарейсъяс виччысигӧн да ӧдйӧджык прӧйдитны контроль. Та могысь виччысян залсӧ ыдждӧдӧма кык пӧв, стрӧйба пытшкӧссӧ косметическӧя дзоньталӧма, ньӧбӧма да сувтӧдӧма паспорт контроль вылӧ нёль кабина, лӧсьӧдӧма пыр тыдалана вежӧсъяс, ыджыд багаж сетан выль транспортёр, сувтӧдӧма лэбалӧмлысь ӧпастӧмлун могмӧдӧм вылӧ оборудование. Вӧчӧма видзчысянлун бӧрся видзӧдысь система (видеокамераяс), ньӧбӧма выль мебель. Содтӧма багаж юкӧн. Сійӧ меститчӧ лэдзан пункт сайын да сулалӧ терминалкӧд орччӧн.

Сора тӧлысь 1 лунӧ Коми Республикаса экономика сӧвмӧдан да промышленносьт министр Эльмира Ахмеева, коді сюся видзӧдіс объект выльмӧдӧм бӧрся, волас терминалӧ да видзӧдлас, дась-ӧ сійӧ примитны войтыркостса рейсъяс вылӧ пассажиръясӧс.

01.07.2021

Аэропорт Сыктывкара открывает обновлённый международный терминал

Напомним, что уже с 3 июля возобновляются прямые перелеты в Турцию, Тунис и Египет. К приёму первых пассажиров готов и обновлённый международный терминал аэропорта.

Капитальный ремонт позволит обеспечить комфортное пребывание граждан в ожидании авиарейсов и увеличит скорость прохождения процедур контроля. Для этого площадь зала ожидания была увеличена в два раза, проведён косметический ремонт внутри здания, уже закуплены и установлены четыре кабины паспортного контроля, изготовлены светопрозрачные перегородки, новый транспортёр для подачи багажа увеличенного размера, установлено оборудование для обеспечения безопасности полётов. Смонтирована система безопасности (видеокамеры), закуплена необходимая мебель. Достроено багажное отделение, которое расположено за периметром пункта пропуска и примыкает к терминалу.

1 июля министр экономического развития и промышленности Республики Коми Эльмира Ахмеева, которая внимательно следила за реконструкцией объекта, посетит терминал и проверит его готовность к приёму пассажиров на международные рейсы.